На основу Правилника о садржини, начину и поступку израде докумената просторног и урбанистичког планирања ("Службени гласник РС" број 32/2019) **Градска управа за урбанизам и грађевинске послове Града Новог Сада** оглашава да ће се

**107. СЕДНИЦА КОМИСИЈЕ ЗА ПЛАНОВЕ**

**СКУПШТИНЕ ГРАДА НОВОГ САДА**

**ОДРЖАТИ У** **ЧЕТВРТАК, 05. НОВЕМБРА 2020. ГОДИНЕ**,

**У ЗГРАДИ ЈП „СПОРТСКИ И ПОСЛОВНИ ЦЕНТАР ВОЈВОДИНА“**

**НОВИ САД, УЛИЦА СУТЈЕСКА БРОЈ 2,**

**У АМФИТЕАТРУ НА I СПРАТУ**,

**СА ПОЧЕТКОМ У 09,00 ЧАСОВА**

На јавном делу седнице ће се разматрати:

* + - 1. Поднете примедбе, предлози и сугестије на Нацрт одлуке о изменама и допунама Плана генералне регулације радне зоне у североисточном делу града Новог Сада (због промене ширине коридора далековода 110 kV), након јавног увида,
			2. Поднете примедбе, предлози и сугестије на Нацрт одлуке о изменама и допунама Плана генералне регулације насељених места Лединци и Стари Лединци (због промене ширине коридора далековода 110 kV) након јавног увида,
			3. Поднете примедбе, предлози и сугестије на Нацрт одлуке о изменама и допунама Плана генералне регулације насељеног места Футог (због промене ширине коридора далековода 110 kV) након јавног увида,
			4. Поднете примедбе, предлози и сугестије на Нацрт плана детаљне регулације простора за пословање у северном делу Степановићева након јавног увида,
			5. Поднете примедбе, предлози и сугестије на Нацрт одлуке о изменама и допунама Плана генералне регулације простора за мешовиту намену између Булевара Европе, Булевара цара Лазара, улица Стражиловске и Жарка Зрењанина, Булевара Михајла Пупина, улица Јеврејске и Футошке у Новом Саду (локалитет стадиона „Карађорђе“ са непосредним окружењем) након јавног увида,
			6. Поднете примедбе, предлози и сугестије на Нацрт одлуке о изменама и допунама Плана генералне регулације насељених места Лединци и Стари Лединци (локалитет јавних служби у Змај Јовиној улици) након јавног увида.

Нацрт плана био је изложен на јавни увид, а заинтересована лица, која су у току трајања јавног увида доставила писане примедбе, имају право да на јавној седници Комисије за планове образложе своје примедбе. О свакој поднетој примедби обрађивач планског документа јавно износи свој став.

**Услед епидемиолошке ситуације у Републици Србији, моле се сва заинтересована физичка и правна лица која желе да присуствују јавној седници Комисије за планове, да сведу број представника на минимум, уз обавезно поштовање прописаних мера заштите, као и да се пријаве Градској управи за урбанизам и грађевинске послове на** **planiranje@uprava.novisad.rs** **или на број телефона: 021/423-015.**